b'\n_START_ARTICLE_\nMark Knopfler\n_START_SECTION_\nJaunyst\xc4\x97\n_START_PARAGRAPH_\nMark\xe2\x80\x99o Knopfler\xe2\x80\x99io t\xc4\x97vas buvo i\xc5\xa1 Vengrijos kil\xc4\x99s \xc5\xbeydas, tuo tarpu motina\xc2\xa0\xe2\x80\x93 angl\xc4\x97. \xc4\xaekv\xc4\x97ptas d\xc4\x97d\xc4\x97s kuris grojo boogie-woogie pianinu bei armonik\xc4\x97le, atlik\xc4\x97jas vaikyst\xc4\x97je nor\xc4\x97jo brangios raudonos Fender Stratocaster gitaros, tokios kokia grojo Hank Marvin, ta\xc4\x8diau tur\xc4\x97jo tenkintis 50 svar\xc5\xb3 kainavusia Hofner Super Solid. Per koncertus gitaristas juokauja, kad ir pastaroji gitara jam taip patiko ir jau pirm\xc4\x85 nakt\xc4\xaf jis su permiegojo. \xc5\xa0e\xc5\xa1iasde\xc5\xa1imtaisiais grojo \xc4\xafvairiose mokyklos grup\xc4\x97se bei klaus\xc4\x97 toki\xc5\xb3 atlik\xc4\x97j\xc5\xb3 kaip Elvis Presley, bei gitarist\xc5\xb3 kaip Chet Atkins, Scotty Moore, B.B. King, Django Reinhardt, Hank Marvin. B\xc5\xabdamas 16-os su klasioke per vietin\xc4\x99 televizij\xc4\x85 atliko duet\xc4\x85.\n_START_SECTION_\nGrojimo stilius bei instrumentai\n_START_PARAGRAPH_\nMarkas Knopfleris yra kairiarankis, ta\xc4\x8diau gitara groja kaip de\xc5\xa1iniarankis, da\xc5\xbeniausiai nenaudoja mediatoriaus ir stygas u\xc5\xbegauna pir\xc5\xa1tais (angli\xc5\xa1kai \xc5\xa1i grojimo technika vadinama fingerpicking). \xc5\xa0is grojimo b\xc5\xabdas da\xc5\xbeniausiai yra naudojamas grojant akustine gitara, o Mark\xe2\x80\x99as Knopfler\xe2\x80\x99is da\xc5\xbeniausiai groja elektrine. Viename interviu atlik\xc4\x97jas yra u\xc5\xbesimin\xc4\x99s, kad nors ir negroja su mediatoriumi, visada j\xc4\xaf turi ki\xc5\xa1en\xc4\x97je. Karjeros prad\xc5\xbeioje da\xc5\xbeniausiai naudojo Fender gitaras\xc2\xa0\xe2\x80\x93 Stratocaster bei Telecaster. V\xc4\x97liau gitaristas pam\xc4\x97go ir Gibson Les Paul skambes\xc4\xaf. Yra atskleid\xc4\x99s, kad savo kolekcijoje turi apie 70 gitar\xc5\xb3.'